Retten i Aalborg varetægtsfængslede tirsdag formiddag en 34-årig mand for en brandstiftelse på Havndalsvej i Mariager 14. april. - Han bor på et bosted og har også tidligere lavet brandstiftelser. Men ifølge ham var branden et råb om hjælp. Han giver udtryk for, at han har brug for at være et mere lukket sted, hvor der er fastere rammer, oplyser Thomas Klingenberg, der er anklager hos Nordjyllands Politi. Manden har tidligere forsøgt sig med containerbrande for at få den hjælp, han ønskede. Han udtalte, at han også var villig til at stifte flere brande, hvis ikke han får mere hjælp, oplyser anklager for Nordjyllands Politi Thomas Klingenberg. Den 34-årige mand er derfor blevet varetægtsfængslet på en lukket psykiatrisk afdeling i de fire uger.
En 34-årig mand er tirsdag blevet varetægtsfængslet i fire uger på den psykiatrisk lukkede afdeling.